ความสัมพันธ์ไทย–บังกลาเทศ

ความสัมพันธ์ไทย–บังกลาเทศ เป็นความสัมพันธ์ระดับประเทศระหว่างประเทศไทยกับประเทศบังกลาเทศ ทั้งสองประเทศสถาปนาความสัมพันธ์ในวันที่ 5 ตุลาคม ค.ศ. 1972 ประเทศไทยเปิดสถานทูตในบังกลาเทศใน ค.ศ. 1974 ส่วนบังกลาเทศเปิดสถานทูตที่กรุงเทพมหานครใน ค.ศ. 1975


 การเมือง 
ถือว่ามีเสถียรภาพและพัฒนาอย่างต่อเนื่อง
สถาปนาความสัมพันธ์ ไทยและบังกลาเทศสถาปนาความสัมพันธ์ทางการทูตเมื่อวันที่ 5 ตุลาคม 2515 ในโอกาสสำคัญนี้ นายกรัฐมนตรีของทั้งสองฝ่ายได้แลกเปลี่ยนสารแสดงความยินดี และรองนายกรัฐมนตรีและรัฐมนตรีว่าการกระทรวงการต่างประเทศของไทยได้ส่งข้อความแสดงความยินดีเป็นคลิปวิดีทัศน์ฉายในงานด้วย

มีการเข้าร่วมการประชุมคณะกรรมาธิการร่วมว่าด้วยความร่วมมือไทย – บังกลาเทศ ครั้งที่ ๗ ระหว่างวันที่ ๕ – ๗ กรกฎาคม ๒๕๖๐ ณ กรุงธากา สาธารณรัฐประชาชนบังกลาเทศ.โดยมีผลการประชุมดังนี้
เมื่อวันที่ ๖ กรกฎาคม ๒๕๖๐ รัฐมนตรีว่าการกระทรวงการต่างประเทศทั้งสองฝ่ายเป็นประธานร่วมการประชุม JC ไทย – บังกลาเทศ ครั้งที่ ๗ โดยได้หารือและแลกเปลี่ยนความเห็นเพื่อผลักดันความร่วมมือในสาขาต่าง ๆ ที่เป็นประโยชน์ร่วมกัน

 การค้า 
ในวันที่ 8 พฤษภาคม 2568 รัฐมนตรีว่าการกระทรวงพาณิชย์ไทย ได้หารือกับนายฟัยยาซ มูรชิด กาซี เอกอัครราชทูตบังกลาเทศประจำประเทศไทย เพื่อขับเคลื่อนการเจรจาจัดทำความตกลงการค้าเสรี (FTA) ไทย-บังกลาเทศ เป้าหมายคือ การเพิ่มมูลค่าการค้าระหว่างกันให้ถึง 2 พันล้านดอลลาร์สหรัฐ นอกจากนี้ไทยยังได้เสนอให้บังกลาเทศเป็นเจ้าภาพจัดประชุมคณะกรรมการร่วมทางการค้า (JTC) ไทย-บังกลาเทศ ครั้งที่ 6 ช่วงปลายปี 2568 และมีการผลักดันการเปิดเส้นทางเดินเรือระหว่างท่าเรือระนองกับท่าเรือจิตตะกอง ซึ่งทั้งสองฝ่ายเห็นพ้องว่าเส้นทางดังกล่าวจะทำให้ระยะเวลาการขนส่งลดลงจากราว 14 วัน เหลือเพียง 4-5 วัน

ในปี 2567 การค้ารวมมีมูลค่า 1,130.23 ล้านดอลลาร์สหรัฐ ไทยส่งออกไปบังกลาเทศมูลค่า 1,045.46 ล้านดอลลาร์ฯ สินค้าหลัก ได้แก่ ปูนซีเมนต์ เม็ดพลาสติก ผ้าผืน เส้นใยประดิษฐ์ และเคมีภัณฑ์ ส่วนการนำเข้ามูลค่า 84.77 ล้านดอลลาร์ฯ ได้แก่ เสื้อผ้าสำเร็จรูป ก๊าซธรรมชาติ สัตว์น้ำ และเครื่องมือแพทย์ โดยไทยเกินดุลการค้า 960.69 ล้านดอลลาร์ฯ

ความสัมพันธ์ทางการค้าระหว่างไทยกับบังกลาเทศเติบโตแข็งแกร่งขึ้นทุกปี โดยเฉพาะในด้านโภคภัณฑ์ มีนักเรียนบังกลาเทศจำนวนมากมาเรียนวิทยาศาสตร์ในประเทศไทย ซึ่งมีฐานะประเทศที่พัฒนากว่า ทางบังกลาเทศเสนอแนะให้ไทยมีส่วนร่วมในขอบเขตเศรษฐกิจของตนมากขึ้น รัฐมนตรีว่าการกระทรวงการคลังบังกลาเทศกล่าวว่า ไทยยังคงสามารถเพิ่มการสนับสนุนเศรษฐกิจของบังคลาเทศ

 ในด้านต่าง ๆ 
 การท่องเที่ยว 
ปี 2561 มีนักท่องเที่ยวจากสาธารณรัฐประชาชนบังกลาเทศเดินทางมาประเทศไทยจำนวน 129,589 คน (เพิ่มขึ้นร้อยละ 20 จากปี 2558) และนักท่องเที่ยวไทยเดินทางไปสาธารณรัฐประชาชนบังกลาเทศประมาณ 10,667 คน (ข้อมูลปี 2561) (เพิ่มขึ้นร้อยละ 20 จากปี 2558)

 การศึกษา 
สถานเอกอัครราชทูตสาธารณรัฐประชาชนบังกลาเทศประจำประเทศไทย มีหนังสือแจ้งว่า Bangladesh University of Professionals (BUP) ซึ่งเป็นมหาวิทยาลัยชั้นนำของประเทศ ได้จัดสรรทุนการศึกษาให้แก่นักศึกษาชาวต่างชาติในระดับปริญญาตรี ประจำปีการศึกษา พ.ศ. 2568

 ดูเพิ่ม 
 ความสัมพันธ์ระหว่างประเทศของบังกลาเทศ
 ความสัมพันธ์ระหว่างประเทศของไทย

 อ้างอิง 


ไทย
บังกลาเทศ